Vores 3 måneders rejse – Når man er lillebror skal man finde sig i meget.\n— Ferie og rejser, Liva og Louis —\nOg en af de ting som han finder sig i (rigtigt meget for tiden) er når Liva leger frisør. Efter Louis har fået halvlangt hår er Liva blevet ret vild med at lege frisør på ham. Og han sidder helt stille hver gang imens hun rer hans hår, sætter hårspænder og elastikker i. Hun både fletter det i en fletning, men også flere fletninger, giver ham pandebånd på og leger hun vasker og føntørre det. De to er altså gode sammen, de er virkelig hinandens bedste venner. Louis ser så meget op til Liva og han finder sig i virkelig mange ting når det kommer til de lege de leger sammen. Hvad hun ikke lokker ham med på når legen først er begyndt. Men han elsker at lege med Liva og vil hende så gerne og derfor for hun også lov til at styre legen og bestemme hvad de skal lege. For han siger ikke nej eller stop til hende. Han følger bare med og gør som hun siger.\nSelv om det har været hårdt i staren med to små børn – der er kun 2,5 år imellem dem. Så giver det virkelig mening nu at de er så tætte i alder. De leger så godt sammen og især her på rejsen har de to godt af at have hinanden. Hvis Liva havde været enebarn tror jeg at hun ville ha kedet sig i længden her på rejsen. Eller hvis Louis havde være meget yngre. Den tætte aldre gør at de nu kan lege sammen på samme niveau. Ok måske ikke altid samme niveau, men det er mere fordi Liva udnytter at hun er den ældste og ved at Louis bare siger ja, følger med på iden og legen. Han skal til tider finde sig i meget den lille mand, men sådan er det vel når man er lillebror.\n12. januar 2018 13. juni 2018 nataschaFerie og rejser, Liva og Louis3 måneders rejse, Krabi, lillebror, liva og louis, rejse, søskende, Thailand\nPrevious Post Vores 3 måneders rejse – Vi har det godt!\nNext Post Vores 3 måneder rejse – En dag på Railay Beach\nDag 3 i Hemsedal\nI morges – med ski undertøj på og klar til at komme ud og stå på ski.\nLouis har været ude og stå på ski for første gang i dag. Det er lidt stort syns jeg når han kun er 1 år og 10 måneder. Tobias løb med ham ned af børnebakken imens han holdt fast i Louis. De første par gange sagde Louis ikke en lyd, han var helt stille og kigget bare. Men efter nogle gange begyndte han at klappe i sine hænder når Tobias og ham var kommet ned fra bakken og sagde “mer mer mer”. Jeg syns det er mega fedt at mine børn lære at stå på ski – Jeg har så utrolig mange barndoms minder med min far fra alle vores skiferie. Og da jeg blev ældre tog jeg på skiferie med mine venner og har været super glad for at jeg kan stå på ski – Syns det er en fed måde at holde ferie på og jeg har altid gået og sagt til Tobias at når Liva blev gamle nok så skal hun lære det. Jeg havde så ikke lige regnet med at Louis også ville have muligheden for at prøve i så tidlig en alder.\nLiva og Louis flyverdragter er fra Reima.\nImens Liva var på skiskole for anden dag i træk og Louis sov lur hygget jeg mig inde i cafeen. Jeg fik lidt tid til at blogge og læse blogsindlæg fra de forskellige blogs jeg følger. Plus at det meste af min tid er gået på Instagram og Snap Chat. Elsker Instagram – er så afhængig af den app, i kan også følge mig der inde hvis i har lyst. Jeg hedder Nataschap1986. Tobias har i dag stået og kigge på Liva stå på ski i dag med hendes skilærer og hun er blevet ret god – hun virke lidt usikker og nervøs stadig men hun klare det faktisk ret godt trods det er hendes anden dag.\nVi lavet en lille snemand ude foran cafeen da Louis var vågen fra sin lur og Liva var færdig på skiskole.


golfidag.dk » Pink Cup – golf med mening\nPink Cup – golf med mening\nOnsdag 26. april 2017 kl. 08:52\nGolfpiger landet over trækker i lyserødt og slår et slag for kampen mod brystkræft i samarbejde med Kræftens Bekæmpelse\nI Mariagerfjord Golfklub forenes golf med kampen mod brystkræft i landets største velgørenhedsturnering for golfspillere. Golfturneringen, Pink Cup, indsamler penge til forskning, forebyggelse og rådgivning til fordel for brystkræftramte og pårørende.\n- I klubben er der mange af os, der kender nogen, som har eller har haft sygdommen tæt inde på livet. Vi er derfor glade for, at vi kan kombinere vores interesse for golf med at samle ind til Kræftens Bekæmpelses arbejde for et liv uden brystkræft. Det er 6. år, at vi deltager, og vi ser frem til at afholde turneringen. Pink Cup er altid en speciel oplevelse.\nDet er en sjov og festlig dag men med et alvorligt tema, da der sættes fokus på en forfærdelig sygdom, siger Marianne Ramsing Bøhne fra Mariagerfjord Golfklub.\n- Vi håber på stor tilslutning til Pink Cup, som afholdes 09.06.2017. Traditionen tro vil der være flotte præmier på spil i Pink Cup fra turneringens sponsorer, og for hvert hole-in-one der laves, giver Willis Towers Watson 25.000 kr. til golfklubbens indsamling,\nTurneringen afsluttes med en flot landsfinale, som 40 af de deltagende klubber har mulighed for at kvalificere sig til. Landsfinalen afholdes fredag 22. september i Trehøje Golfklub. Ud over de 40 klubber, som kvalificerer sig til landsfinalen, vil Pink Cups ambassadørteam, som består af Anne Laxholm og de professionelle golfspillere Emily Pedersen, Malene Jørgensen og Daisy Nielsen, også være repræsenteret for at udfordre deltagerne på banen, siger Charlotte Jespersen, Pink Cup ansvarlig fra Kræftens Bekæmpelse.\nFakta om Pink Cup og brystkræft\n•\tPink Cup er Danmarks største velgørenhedsgolfturnering\n•\tPink Cup har indsamlet mere end 32 millioner kroner siden 2003\n•\t1 ud af 9 danske kvinder rammes af brystkræft\n•\tAntallet af brystkræfttilfælde har været stigende de seneste 60 år\n•\tChancen for at overleve brystkræft i Danmark er steget støt gennem de seneste 30 år. Ifølge de senest offentliggjorte tal er flere end 8 ud af 10 kvinder i live fem år efter, at de har fået konstateret sygdommen. Fremskridt, der er et resultat af forskning\n•\tKun 4 % af indtægterne i Kræftens Bekæmpelse kommer fra det offentlige\nLæs mere på pinkcup.dk


Velkommen til Pfajfar & Parker - Licitationen\n7. februar 2019 12:54 | Medlemsnyhed | Indrykket af Sangberg Architects\nI denne uge byder Sangberg velkommen til to nye praktikanter, som skal være en del af Sangberg-teamet de næste fem måneder. At kunne tilbyde unge studerende et praktikforløb er noget, der står højt på dagsordenen hos Sangberg.\nInden for arkitektstudiet er praktikopholdet en ordning, der kommer både praktikant og tegnestuerne til gode. Et praktikforløb er en helt essentiel del af arkitektstudiet, da de studerende får et unikt indblik i rigtige projekter og de typiske udfordringer samt succeser i forbindelse med projekternes realisering. For arkitektvirksomheden er en af de centrale gevinster, at de får indsigt i hvad der rører sig på uddannelsesinstitutionerne og hermed får den nyeste inspiration ind på tegnestuen. Derudover er det med til at holde gang i arkitekturfagets fødekæde.\nPraktikanter fra hele verden\nHos Sangberg er der tradition for at kigge ud over Danmarks grænser, når de optager nye praktikanter. Igennem Sangbergs levetid har arkitektstuderende fra hele verden pakket deres tasker og rejst fra bl.a. Frankrig, Ungarn, Italien, Grækenland, Færøerne og endda helt fra Australien. I foråret 2019 er de nye praktikanter fløjet ind fra Skotland og Slovenien.\nVi introducerer: Rok Pfajfar\nRok Pfajfar er 25 år og ved at færdiggøre sine studier i Arkitektur på Universitetet i Ljubljana, Slovenien, hvor han på studiets sidste del skal få noget praktisk erfaring. For Rok var det derfor vigtigt at finde et praktiksted, der ikke var for stort og hvor han for alvor kunne få lov at blive en del af projekterne. Om sin første dag hos Sangberg, hvor Rok deltog på et opstartsmøde om en konkurrence som tegnestuen skal lave, fortæller han: ”Det var meget positivt at blive kastet direkte ud i det. Det var fedt at opleve, hvordan vi alle stod op under mødet og udvekslede de første idéer på projektet – det er jeg ikke vant til. Det vidner også for mig om, at der på kontoret er en flad struktur, som jeg godt kan lide”.\nRok er tidligere elitesvømmer og bruger ofte besøgene i bassinet som en slags meditation, hvor han sætter tempoet ned og får nye idéer, som han kan bruge i arkitektfaget.\nVi introducerer: Josh Parker\nJosh Parker på 21 år er Sangbergs anden praktikant. Han kommer fra Skotland og læser på tredje år af sin bachelor på Universitetet i Edinburgh. Det, som for Josh appellerede mest ved Sangberg i hans søgen efter et praktiksted, var Sangbergs bæredygtighedsprofil; især er Josh begejstret for de studier, hvori Sangberg har undersøgt brugen af ressourcer ved at opføre klassiske boligbebyggelser i træ frem for i beton.\nIfølge Josh går man som arkitekt ind og løser problemer, og derfor er det vigtigt for ham at engagere sig – ikke kun i sin egen faglighed, men også på områder uden for arkitekturen: ”Jeg søger aktivt at forbedre mit kendskab til andre fagligheder igennem supplerende forelæsninger og events, især dem der relaterer sig til bæredygtighed – når alt kommer til alt er arkitektur holistisk,” forklarer Josh.\nEfter sine studier har Josh leget lidt med tanken om at starte sit eget arkitektfirma, sammen med nogle venner. ”Jeg synes, at det er vigtigt at sætte et label på sit arbejde og stå på mål for det, man laver,” afslutter Josh.\nBåde Rok og Josh har fået plads på et introducerende kursus i BIM/ARCHICAD, som de deltager på henover tre dage i deres første uge hos Sangberg. ”Da vi bruger ARCHICAD i stort set alle projektets faser, giver det rigtig god mening at få introduceret vores nye praktikanter til BIM og ARCHICAD, så vi på den måde har et fælles udgangspunkt, når vi arbejder på projekterne,” siger BIM manager hos Sangberg, Irina Nica.


Lappedykker - FotoNation.dk\nFugle › Lappedykker\nLappedykker 741 28. May 2016\nlappedykker fugle natur\nDet er da et flot portræt af lappedykkeren, den er meget fotogen. Cool med det lille kamera.\nMax, du burde da vide, at det er manden bag kameraet som tager billedet, og at det handler om, at han skal kende kameraet muligheder og begrænsninger.\nHvis jeg må lægge ud med et smil - det er altid manden/kvinden bag kameraet der qua deres kreative hjerne skaber det interessante. Men hvis man har en skrue og en hammer, så er man lidt på skideren, eller værre et søm og en skruetrækker, så er på tynd is. Det rigtige værktøj til den givne opgave, det tror jeg ikke jeg nogen sinde har argumenteret imod.\nSå det du vel skal læse ud af min kommentar, er at jeg er overrasket over, hvor fleksible de nye mindre kameraer er blevet. Jeg bruger dem jo ikke, så jeg er ikke inde i deres mange muligheder, men det glæder mig.\nNår det er sagt, så ville dette billede skudt med et fullframe kamera og en rasende dyr tele linse, SE meget anderledes ud, for det trænede øje. Ikke bedre men anderledes.\nJeg mener ikke dette billede er exceptionelt ud fra en kreativt vinkel, så det er mere det tekniske jeg kommenterer på. Det er close up, det er skarpt og baggrunden er nogenlunde behagelig, højlys og skygger er hvor de skal være. Så i dette tilfælde er det vel ok at være lidt imponeret over at det kan lade sig gøre med et mindre kamera.. Husk nu jeg lagde ud med at smile. Det gør jeg stadigvæk.\nJeg har lige købt et dyrt kamera og et nyt objektiv, magen til det jeg har brugt de seneste år. Ikke noget stort anderledes, men en feature, som jeg mener gir mig mulighed for at lave billeder som jeg forestiller mig dem, og som jeg ikke har kunnet hidtil.\nJeg glæder mig til at poste dem og ser frem til din altid ærlige mening. Hvis jeg har tænkt rigtigt, vil de se anderledes ud. Om de er bedre, sikkert ikke, men anderledes, en lille smule ;o)\nFordelt på 3 stemmer\nFoto © Niels Riis Ebbesen\nTidspunkt 2016:05:28 16:55:45\nFlash brugt Yes (manual)\nBrændvidde 142.7mm (35mm equivalent: 1950mm)\nEksponeringstid 0.0080 s (1/125)


oktober 2018 - Bøger.org | Find din bog nemt\nForside »2018 »oktober\nUdgivet den 31. oktober 2018 9. februar 2019 ForfatterMichael\nKonkurrencestaten Danmark af Ole Hedegaard Jensen er en bog , der debatterer konkurrencestaten og stiller en lang række spørgsmål. Ole giver også en solid analyse af netop konkurrencestaten og velfærdstaten. Klik, køb og læs mere >> Konkurrencestaten Danmark af Ole Hedegaard Jensen er en bog med mange eksempler på, hvordan konkurrencestaten er en stor del af Læs mere …\nkategorierAnmeldelse, Faglitteratur og faglitterære værker, Pensum, Politik, StudiebøgerTagsGymnasie, Konkurrencestaten Danmark af Ole Hedegaard Jensen\nUdgivet den 26. oktober 2018 27. oktober 2018 ForfatterMichael\nDen tredje søster af Sara Blædel er tredje og sidste bind i trilogien og bestselleren om Bedemandens datter. Klik, køb og læs mere >> Den tredje søster af Sara Blædel handler atter om Ilka, der er Bedemandens datter. Man følger Ilka jagt på sandheden om hendes far, der forsvandt pludseligt, da Ilka var en helt lille Læs mere …\nkategorierBestsellere og populære bøger, Kriminalromaner, Skønlitteratur og skønlitterære værkerTagsBedemandens datter bind 3 af 3, Den tredje søster af Sara Blædel\nUdgivet den 2. oktober 2018 2. oktober 2018 ForfatterMichael\nDage med mildhed, modgang og mirakler af Hella Joof er en absolut bestseller. En bog hvor vi alle kan genkende episoder og detaljer, og det gør netop bogen så menneskelig og dejlig at læse. Klik, køb og læs mere her >> Dage med mildhed, modgang og mirakler af Hella Joof er en bog, der beskriver de dage, Læs mere …\nkategorierBestsellere og populære bøger, Filosofi psykologi religion krop og sindTagsDage med mildhed modgang og mirakler af Hella Joof


ReVoice.dk | Styrk din stemme\nREHABILITERING AF STEMMER\nSTEMMETRÆNING OG -REHABILITERING\nFor professionelle sangere og talere\n• Mangler din stemme power, eller bliver du hurtigt hæs, når du skal tale eller synge?\n• Føler du, at det spænder til omkring struben eller i kæben, når du skal præstere?\n• Har du brug for hjælp til genoptræning af din sangstemme efter en overbelastning som fx ødemer på stemmelæberne eller stemmeknuder?\nStemmetræning eller -rehabilitering er for dig, der oplever problemer med din stemme i dit professionelle liv som sanger eller taler, fx som skuespiller, underviser, præst, foredragsholder eller leder.\nJeg har fokus på at genoprette den sunde stemmefunktion, uanset hvad du bruger din stemme til. Din stemmes klang og udtryksmuligheder bunder i et kompliceret samspil mellem krop og psyke. Det er det samspil, der gør netop din stemme unik. Men det gør den også sårbar: Et simpelt hold i nakken, kæbespændinger, stress eller præstationsangst er alt sammen noget, der kan høres!\nDerfor vil hvert stemmerehabiliteringsforløb tage udgangspunkt i dig og din stemmes historie og tilstand, så vi sammen kan genoptræne din stemme. Gennem samtale, kropsarbejde og strubemassage genfinder vi din naturlige stemmes fulde klang, styrke og frihed – kort sagt: din kernestemme.\nTil dig, der har brug for genoptræning af stemmen eller som ønsker at arbejde i dybden med din kernestemme tilbyder jeg forløb med individuel stemmetræning.\nForløbet kan indeholde samtale, diagnosticering, fokuseringsøvelser, afspænding og optræning af sangerkrop og -støtte, manuel behandling af krop, fx kæbe, skuldre, ryg, brystkasse, strubemassage og -stræk, samt ansatstræning og sangteknik.\n1200 kr for 75 minutter\n10000 kr for 10 klip á 75 minutter\nTil dig, der akut oplever problemer med stemmen lige før en forestilling, koncert eller anden form for præstation, hvor stemmen helst skal kunne fungere med det samme.\nBehandlingen kan indeholde akut diagnosticering, samtale, kropslig og mental afspænding, fokusering af krop, sind og stemme, samt manuel behandling af krop, kæbe og strube, fx strubestræk eller -massage, alt efter dine konkrete behov i situationen.\nTil jer, der som gruppe ønsker at blive klogere på, hvordan man sikrer en sund stemmefunktion i en professionel sammenhæng, fx som blæsere, sangere, skuespillere, undervisere, ledere eller konfliktmæglere.\nWorkshoppen vil tage udgangspunkt i gruppens fælles behov, og kan indeholde en introduktion til god holdning, grounding, støtte, fysiske øvelser og stræk.\nKONTAKT MIG for skræddersyet forløb og pris\nFor tidsbestilling, kontakt Andrea på 23601334 eller andrea@revoice.dk eller brug kontaktformularen på siden “kontakt”.\nBetaling for individuelle sessioner sker ved bankoverførsel til registrerings- og kontonummer 2264 – 6282 266 766 på dagen for behandling.\nAfbud til individuelle sessioner sendes på sms 23601334 eller mail andrea@revoice.dk senest 24 timer før – ellers fuld pris.\nVed oplæg eller workshop fremsendes faktura, som skal betales inden 8 dage. Seneste mulighed for aflysning er 7 dage før det aftalte tidspunkt – ellers fuld pris.\nJeg er sangpædagog med speciale i rehabilitering af stemmer ud fra Anne Rosing Metoden. Jeg er cand. mag i musikvidenskab og dansk og har en baggrund som professionel sanger og korleder, samt mange års erfaring som underviser og sangpædagog. På Anne Rosing Instituttet har jeg i de seneste år fordybet mig i anvendt anatomi, sang og rehabilitering af stemmer.\nStemmer har altid fascineret mig! Det er forunderligt, at strubens to bittesmå muskler, stemmelæberne, under de rigtige forudsætninger kan producere en lyd, der kan nå helt ned til bagerste række. Men mange mennesker – også jeg – har prøvet, hvor frustrerende det er, når stemmen ikke fungerer optimalt. Derfor vil jeg gerne give min viden og mine erfaringer som professionel videre til andre i samme situation.\nDet er fuldstændig fantastisk at være vidne til, når en sanger får kontakt til sin kernestemme, hvor stemmen pludselig er helt afspændt, fri og fuld af overtoner. Nogle begynder at græde, andre griner, men de fleste siger, at det føles lidt som at “komme hjem til sig selv” – som det lille barn, der kan alt med sin stemme!\nJeg tilbyder stemmerehabilitering med basis i Anne Rosing Metoden, der handler om at få stemmen til at fungere på en sund og naturlig måde igen, uanset om dine stemmeproblemer skyldes en overbelastning eller dårlige vaner. Jeg arbejder med tre fokusområder: Sangerkrop, Støtte og Kernestemme\nSangerkroppen – på en gang stærk, fleksibel og balanceret – er selve fundamentet for lydgivning. Du får en række afspændings- og træningsøvelser tilpasset netop dine behov, samt redskaber til at udvikle en udvidet form for kropsbevidsthed, så du selv kan “finde” paratheden til at kunne præstere godt, selv på en dårlig dag.\nStøtte er, når der er fuldstændig balance mellem ind- og udåndingsmuskulaturen, for det gør, at din stemme kan fungere optimalt i forhold den belastning, det er at synge eller tale til store forsamlinger. Du får nogle konkrete øvelser, så du på en nænsom, men effektiv måde kan træne din støtte og dermed mindske trykket på din strube.\nKernestemmen er den sunde, naturlige og klangfulde stemme uden kompensatoriske spændinger. Du bliver introduceret til forskellige redskaber til at fjerne spændinger omkring kæbe og strube, fx strubestræk eller -massage, så du selv kan komme i kontakt med din stemme, også i pressede situationer.\n“Da jeg mødte Andrea første gang, blev jeg mødt med en varme og en omsorg og jeg følte mig velkommen. Jeg var meget påvirket af mine stemmeproblemer både psykisk og fysisk, men gennem grundige øvelser, meditationer og gode snakke, er jeg endt med at få min stemme og ikke mindst mig selv tilbage. Arbejdet med Andrea har beriget mig både i forhold til min stemme, men også på det menneskelige plan.”\nFreja Würtz sangerinde\n“Jeg er så småt begyndt at kunne mærke en forskel. Jeg føler, at jeg indimellem finder ind til min kernestemme, bare når jeg sidder ned med min guitar og mine sange, og det er en stærk følelse. Jeg har helt ubevidst siddet og skrevet nye sange, som er fuld af optimisme og lys, det er ret sjovt. Det skyldes helt sikkert vores arbejde sammen. Dem må jeg synge for dig en dag.”\nEsben Kronborg sanger\n“Andrea formåede ved hjælp af stemmetræning og vejrtrækningsøvelser at få mig til at mærke, hvad der skulle til for at ”trænge igennem”, bevare roen og få kontakt med eleverne. Jeg er ikke længere bange for at tage en konflikt og markere tydeligt, hvordan jeg vil have, at tingene skal foregå i klasserne. Nu er jeg blevet mere bevidst om min stemme, det nonverbale sprog og min egen jordforbindelse.”\nJane Aksglæde underviser\nReVoice v/Andrea Krüger Holm\nFor mere information, nærmere aftale og pris, kontakt Andrea på sms 23601334, via mail på andrea@revoice.dk eller brug kontaktformularen på denne side.


OPRÅB - Trendsales Magazine\nTilmeld/Afmeld besv. emails | Læst af: 1035\nFutteral 19-03-2017 08:23\nHej derude. Inden du byder eller går igang med at forhandle en pris læs sælgers annonce igennem. Surfer som dig rundt på TS og møder meget tit bydere, der byder 33% under den mindste pris der er sat på i beskrivelsen og efterfølgende kommer med "jeg fik ikke lige læst din annonce". Det er bare ikke godt nok - så travlt eller er det manglende respekt ved jeg ikke men mit opråb går på, LÆS inden du byder/handler og stå så ved dit bud.\nTinta1 19-03-2017 09:54\nÅh hvor jeg godt forstår din irritation vedr. bud eller vil jeg tilføje spørgsmål om en vare man er interesseret i, hvor hvis man kan læse indenad kan læse sig til svarerne i beskrivelsen.\nTror du har ret, når du kalder det manglende respekt. Jeg tror især at devisen hos mange er: "Går den så går den", og det agerer vi alle da nok efter på et eller andet tidspunkt på her på TS og ude i den "Virkelige" verden. Men derfor kan man jo godt byde en pris, der er rimelig også for sælger.\nJeg bliver dog jævnligt spurgt om mål på de ting jeg sælger, og der tænker jeg, at årsagen må være et udtryk for, at pågældende mangler læsefærdigheder...For jeg gør meget ud af beskrivelser på de ting jeg sælger, herunder oplysning af mål\nMen et godt opråb du her kommer med, men jeg er bange for at du i grunden forsøger at ændre adfærd hos nogen, der slet ikke kommer herind på debatsiden eller overhoved ved den eksisterer, og derfor ikke for læst din opfordring.\nIhvertfald kan man jo på de forskellige indlæg her på debatsiden jo se, hvor mange der reelt læser med. Og det er jo desværre en meget lille procentdel af sitets samlet antal brugere. Så jeg tror desværre ikke at der rykkes revolutionerende meget på adfærden.\nRedigeret 19-03-2017 10:00\nMette83 19-03-2017 11:35\nSom Tinta1 skriver, så tror jeg desværre at du snakker for døve ører. De fleste af den type folk ved ikke engang at debatsiden eksisterer, og det har været taget op MANGE gange i alle de år jeg har været herinde, men der er ikke sket en skid desværre. Folk herinde har virkelig den mentalitet: "Går den, så går den"- og det er især iblandt de yngre brugere. Dette er en af grundene til at jeg simpelthen ikke gider sælge mine ting her mere på TS. Total tidspilde. Egentlig en skam, for i starten da jeg oprettede mig herinde, da elskede jeg TS,- men nu\nFutteral 19-03-2017 12:14\nHej Tinta1 og Mette83.\nTak for jeres indlæg og fordi i gav jer tid til at læse mit. Tror desværre også at jeg nok taler fro døve øre men hvis ingen ytre sig sker der intet. Så mit håb er, at kan jeg bare "rykke" nogle få, så er det ok.\nRedigeret 19-03-2017 21:48\n*inky* 19-03-2017 12:56\njeg synes så det er ok at folk prøver med et bud. Man kan jo bare pænt sige nej tak eller komme med et modbud. Jeg synes tit jeg har fået handler ud af det, da man jo tit godt vil gå under sin mp. Eller jeg vil godt, hvis det er noget jeg har haft til salg længe. Ligeledes går jeg gerne ned i pris hvis køberne ønsker at byde på flere ting. Det er jo ikke en butik men en videresalgsside, så synes ikke man skal tage det så tungt når folk vil kræmme lidt\nOg ja jeg bliver også ofte spurgt på mål eller farve selvom det tydeligt fremgår af annoncen. Ryster lidt på hovedet og svarer så at de bare skal læse annoncen ovenfor.\nDet er usansyndligt svært at ændre adfærd hos andre men meget nemmere at ændre hos sig selv. Så måske tålmodighed og overbærenhed er vejen frem\nTinta1 19-03-2017 13:15\nJeg er helt enig med dig. Svar folk ordentligt, er altid en god vej frem. Og nej man kan ikke ændre andres adfærd, kun sin egen.\nSelvfølgelig har man lov til at byde, ligesom man jo også har lov til i en debat at opfordre folk til at respektere sine priser mm. Dermed ikke sagt at man får noget ud af hverken det ene eller det andet.\nMontymax 19-03-2017 14:43\nHej med jer og jeg giver jer så evig ret men tænker også at ikke alle ved at Debatten her er her.\nJeg følger en tråd med en fin taske og den er alen lang. Jeg har engang skrevet i den at det var en tålmodig sælger. Der bliver spurgt og spurgt om det samme hele tiden og værst af alt; syntes jeg der bliver budt helt hen i vejeret f.eks 1800 kr som er for lidt - så næste smider et bud på 1000 osv. Værst er det dog at to har så også reklameret for sin egen af samme slags og so også er til salg.\nAlt sammen uden at sælger eksplodere - jeg havde.\nDet er ikke fordi sælger er en sløv kanin og selv trækker den ud - da det nok kan ske sommetider men ikke her.\nTroelslj 20-03-2017 21:37\nsom udgangspunkt er jeg helt enig, men man må ikke glemme, at nogle folk her er nye og ikke nødvendigvis kender retningslinjerne : )\n-trunde- 20-03-2017 22:21\nHelt enig....men man har jo lov at sætte sig ind i de regler der er herinde.....du kan læse dig\ntil næsten alt...om retningslinjer her på Trendsales....


2014 - Årets Idrætsfest - Arrangementer - JGI Jyllinge-Gundsømagle Idrætsforening\nJGI idrætsudøvere hædret ved årets idrætsfest i Roskildehallerne.\nEndnu en gang blev flere af JGI-idrætsudøvere hædret ved årets idrætsfest, som fredag den 31/1 blev afholdt i Roskildehallerne. Over 450 deltog i festen hvor idrætsudøvere i Roskilde Kommune blev hædret og idrætspriser uddelt.\nFra JUCE (ethjulet cykler) blev det til flere flotte guldmedaljer. Her blev Johnny Hagelund Jensen, Anna Møller Hansen, Kathrine Lerche, Mathilde Møller Hansen, Jan Tvede Eriksen og Lasse Tvede Von Magius hædret for deres flotte resultater ved DM.\nSidsel Winther og Pernille Darville fra JGI-Kickboxing blev begge hædret for deres guldmedaljer ved DM og Danish Open.\nFra svømmeafdelingen var Julie Kepp Jensen en af de store guldmedaljevindere i 2013, det blev til hele 14 guldmedaljer, 5 guldmedaljer ved Nordiske årgangsmesterskaber, 2 guld ved DM-juniormesterskaber-langbane, 3 guld ved DM-juniormesterskaber-kortbane og 4 guld ved Danske årgangsmesterskaber kortbane. Morten Bak Hansen blev hædret for sin guldmedalje ved DM-juniormesterskaber langbane og Andreas Mårtensson for guld ved DM-årgangsmesterskab kortbane.\nAndreas Mårstensson fik ved samme lejlighed overrakt bevis på den støtte kr. 10.000,00 han har modtaget fra Elitesport Roskilde.


Manual Philips DS9010 (4 sider)\nHar du et spørgsmål om Philips DS9010 eller har du brug for hjælp? Stil dit spørgsmål her. Giv en klar og omfattende beskrivelse af problemet og dit spørgsmål. Jo flere oplysninger du giver om dit problem og dit spørgsmål, jo lettere er det for andre Philips DS9010 ejere at svare korrekt på dit spørgsmål.\nOm Philips DS9010\nSe manualen til Philips DS9010 her gratis. Denne vejledning hører under kategorien Cradle & Dockingstationer og er blevet bedømt af 1 personer med et gennemsnit på en 6.7. Denne manual er tilgængelig på følgende sprog: Dansk, Engelsk, Hollandsk, Tysk, Fransk, Spansk, Italiensk, Svensk, Portugisisk, Polsk, Russisk, Finsk, Slovakisk, Græsk, Ungarer. Har du et spørgsmål om Philips DS9010 eller har du brug for hjælp? Stil dit spørgsmål her\nPhilips DS9010 specifikationer\nEAN 609585203020, 8712581580100\n- 2 x 1" tweeters, 2 x 4" woofers\niPod, iPod classic, iPod mini, iPod\nna✗ 1st Generation, iPod nano 2nd Generation,\niPod nano 3rd Generation, iPod nano 4th\nGeneration, iPod nano 5th Generation, iPod nano\n6th Generation, iPod touch, iPod touch 2nd\nGeneration, iPod touch 2nd Gen 8/16/32GB, iPod\ntouch 4th Generation, iPod with color display, iPod\nPakke højde 276


EU vil have 10-styks cigarettter forbudt | Berlingske Business\nEU vil have 10-styks cigarettter forbudt\nMandag d. 24. juni 2002, kl. 14.30 - Opdateret 26. feb. 2003\n10-styks cigaretpakker er måske snart fortid i Danmark.\nEU-Kommissionen retter endnu en gang skytset mod tobaksindustrien og lægger i et nyt forslag blandt andet op til, at det skal gøres forbudt at sælge cigaretpakker med under 20 cigaretter, fordi mindre og billigere pakker gør det mere tillokkende for unge at købe dem.\nEU's sundhedsministre skal diskutere forslaget på et ministerrådsmøde i Luxembourg onsdag, og hvis medlemslandene kan blive enige, forventes forslaget vedtaget endeligt under det danske formandskab på sundhedsministrenes rådsmøde den 7.\nForslaget er udformet som en såkaldt "henstilling", der i modsætning til et direktiv ikke er juridisk bindende for medlemslandene, men Danmark vedtager normalt ny lovgivning i overensstemmelse EU-henstillinger.\nKommissionsforslaget støttes varmt af Kræftens Bekæmpelse, og også Socialdemokratiets ordfører Lone Møller finder umiddelbart forslaget tiltalende. Til gengæld er der udbredt skepsis blandt en række af Folketingets øvrige sundhedspolitiske ordførere.\n- Jeg tror simpelthen ikke på det. Unge i dag har så mange penge mellem hænderne, at det er ligegyldigt, om man skal have 20 eller 40 kroner op af lommen for at købe en pakke cigaretter.\nJeg synes, det i meget højere grad handler om at informere de unge om det farlige i at ryge, siger Birthe Skaarup (DF).\nJørgen Winther fra Venstre lægger sig på linje med Birthe Skaarup, og også Naser Khader fra de Radikale er forbeholden.\n- Der kan jo også være en modsat logik. Jeg tror nemlig, mange foretrækker at købe de mindre pakker for bedre at kunne begrænse deres forbrug. Men jeg vil gerne have nogle flere argumenter på bordet, før jeg tager endeligt stilling, siger han.\nI Kræftens Bekæmpelse er man imidlertid ikke i tvivl om, at forslaget er et vigtigt skridt i den rigtige retning i kampen for at begrænse rygning blandt unge.\n- Både amerikanske og asiatiske undersøgelser har vist, at mindre pakker får flere unge til at købe cigaretter, fordi prisen er tilsvarende mindre. Man er ikke så tilbøjelig til at prøve at ryge, hvis man skal købe en 20 styks cigaretpakke frem for en 10-styks. Derfor synes vi, forslaget er en god idé, siger projektleder i Kræftens\nBekæmpelse Per Kim Nielsen.\nHan vil ikke udelukke, at de mindre pakker også kan have en forbrugsbegrænsende effekt. Men Per Kim Nielsen henviser til, at rygere har et ret konstant nikotinbehov, så hvis de mindre pakker overhovedet har en effekt, så er det ikke nok til at opveje hensynet til de unge.\nKommissionen lægger desuden op til at begrænse unges adgang til tobakssalg via internettet og selvbetjente tobaksautomater, ligesom tobaksproducenter skal tvinges til at offentliggøre, hvor mange penge, de bruger på\nmarkedsføring og sponsorering.\nSkandinavisk Tobakskompagni ønsker ikke på nuværende tidspunkt at kommentere forslaget og vil heller ikke oplyse, hvor mange 10-styks cigaretpakker, selskabet sælger i Danmark. Men informationschef Birgitte Henrichsen siger, at det er firmaets klare holdning, at unge under 18 år ikke bør ryge, og derfor markedsfører\nkoncernen ikke sine produkter til unge. /ritzau/


Fortællingen.dk » Kenneth Bøgh Andersen » Kenneth Bøgh Andersen: Tissemyrens bid\nEmner: dansk, del af serie, Humor/satire, spænding • Se alle anmeldelser af: Kenneth Bøgh Andersen • • 24. februar, 2007\nKenneth Bøgh Andersen har skrevet science fiction, horror, fantasy, humor… og nu også en helt ny genre på det danske bogmarked: en superhelthistorie. Antboy er ikke den første danske superhelt, men som romanfigur er Pelle Nørhmann (og hans alter ego Antboy) indtil videre ganske unik. På den fede måde, endda.\nPelle er, med sine egne ord, ”hakkekylling af første grad”. Han er lille og tyk, er 12 år gammel, har stritører og klisterbåndsbesatte hinkestensbriller – men som om det ikke var nok, lider hans mund ofte af en totalt manglende situationsfornemmelse: Pelle har det med andre ord med at sige de forkerte ting på de forkerte tidspunkter. Som f.eks. når alle skolebørns største rædsel, Allan og Mark også kaldet Terror-Tvillingerne, trænger ham op i er hjørne, og Pelles mund (helt uden Pelles indblanding) sammenligner den enes ansigt med en pizza med Roquefort. Pelle Nørhmann, også kaldet Nørdmand, har selvsagt et ganske hårdt liv.\nAlt ændres – men desværre ikke kun til det bedre – da Pelle kommer i nærkontakt med en myre. EN myre, som har været involveret i tilberedningen af et måltid i mikrobølgeovn. Og vi ved alle, hvad stråling og insekter betyder – i al fald, hvis vi har læst Spider-Man; og det har Kenneth Bøgh Andersen tydeligvis. For efter en række besynderlige hændelser må Pelle indse, at det umulige er sket; han har fået superkræfter.\nSå er startskuddet gået til den stærkt underholdende historie om en særegent dansk superhelt, myredrengen, Antboy.\nDet er et svært projekt, Bøgh Andersen sætter sig for: at skrive historien om en dansk superhelt, en tur ind på et domæne, der ellers totalt tilhører amerikanerne. Antboy kommer nok heller aldrig til at konkurrere med Superman, Spider-Man eller de andre horder af mutanter, metamennesker og mangahelte. Men det forhindrer ham nu ikke i at være en gennemført succes i mine øjne. For Kenneth Bøgh Andersen har droppet det selvfede, det storladne, det melodramatiske og i stedet gjort Pelle meget dansk og meget humoristisk. Han har tydeligvis læst mange superheltetegneserier og kender alle klicheerne – især bliver der trukket på Pelles edderkop-bidte kollega Peter Parker. Pelle oplever identitetskriser, magtens byrde, latterliggørelse fra de mennesker, han vil hjælpe, men også sejrens sødme. ”Tissemyrens bid” har med andre ord det hele – action, humor og drama. Den er et værdigt (og til tider ganske uværdigt) første kapitel i sagaen om Antboy, for der lægges op til mere – andet bind er allerede udkommet under titlen ”Operation skæbnespil”, og tredje bind får titlen ”Maskefald”.\nBøgerne er illustreret af Erik Petri (hvis håndværk man kan se eksempler på her), og der er deciderede perler imellem – hans tegninger spiller godt sammen med teksten. Jeg ville nødig se ham erstattet i bøgerne, men som en rigtig superhelt kunne det være interessant at se Pelle i andre kunstneres fortolkning, evt. på den hjemmeside, han har fået sig.\nKenneth Bøgh Andersen: Tissemyrens bind, illustreret af Erik Petri, 1. bind i serien Antboy. Høst & Søn, 2007. Forside: Erik Petri\nThomas Brigsted den 24. februar, 2014 kl. 15:30:\nAntboy-bøgerne er strålende fortalt af Kenneth Bøgh Andersen og smukt illustreret af Erik Petri.\nJeg begyndte at læse Antboybøgerne, da min søn var 4 år gammel, og vi elsker begge det skæve univers med de kiksede figurer, der ofte følger med hver enkelt veldrejede historie.\nJeg ved godt, at filmen har høstet stor ros både af publikum, anmeldere herhjemme og i udlandet. Alligevel kan jeg godt blive lidt ærgerlig over, at man ikke valgte at f’ølge bøgerne, der ofte har langt mere interessante pointer, som også voksne kan nikke genkendende til.\nF.eks. overvejer Antboy i første bog at blive superskurk, fordi ingen hjælper ham, da han selv er i knibe, og det ender med at være lidt af et tilfælde, at han bliver superhelt. Det er en vigtig pointe i bogen, fordi det netop handler om følelserne ved at være barn, ensom og “skolens hakkekylling”.\nMen i filmen (Antboy) har man altså valgt at fokusere mest på action og knap så meget på karakterudvikling.\nSumma summarum: Bøgerne er fantastiske og filmen er absolut og god underholdning – men har ikke meget med bøgerne at gøre ud over navnene på figurerne.


Disconnected (Luke Hemmings) - Kapitel 4 - Movellas\n"Film? Ja eller nej?", jeg kigger tilbage og ser Alex går op til Jason, Tanner og Kate. "Det kommer an på om du bringer en fremmed date?", Alex har det med at bringe en fremmed dreng fra skolen, hver gang alle os tager et sted hen. Om det så er i biografen eller en café nede ad vejen. Hun påstår at det det er fordi hun føler at siden Tanner og Kate dater og altid kysser og jeg og Jason snakker en del, så føler hun sig åbenbart udenfor.\n"Nej, det gør jeg ikke. For jeg har faktisk arrangeret en date til Jason.", jeg vender rundt fra mit skab, og ser at alle kigger på hende i chok. Jason har sagt det før, at date er ikke lige ham. Har har været på nogle få dates, men der er ikke nogle af dem der har endt særlig godt. "Hvad har du?", spørger han. Alex ruller med øjnene, "Arrangeret en date. Behøver jeg at stave det for dig?", jeg tager fat i skabslåsen, mens jeg stadig kigger på Alex. Jeg griber fat i en mappe og slår hende hurtigt på hovedet.\nJeg vender mig rundt og sætter mappen væk igen. "Av. Hvad skulle det til for?", siger Alex. "Tænke på at arrangerer Jason en date.", griner jeg. Jeg ligger mappen op på min øverste hylde i skabet. Jeg trækker min taske ud, fra den lille krog bagerst, "Han har brug for at komme ud.", jeg ruller med øjnene og slynger den ene hank fra tasken og skulderen.\n"Jeg har det fint, med selv at finde en date.", siger han, mens han læner sig op ad skabet til venstre for mit. Jeg rækker min hånd ind i skabet, for at tage mit skateboard ud. "Men du har brug for en date. Du kan ikke være single for evigt, ligesom Jesse?", siger Alex. "Ligesom Jesse?", siger jeg og vender mig rundt. Jeg nyder skam at være single. Jeg behøver ikke at blive stresset over at man skal se godt ud hver dag eller bekymrer sig om forholdet.\nHun trækker på skuldrene, "Jeg siger bare at du har været single i hvor lang tid?", hun krydser sine arme, jeg lukker mit skab og skal til at sige noget, men en anden kommer i forkøbet. "Undskyld mig, jeg bliver nødt til at komme hen til mit skab.", jeg kigger over Jason, som kigger bagud, han træder så hen ved siden af mig. Jeg kigger op for at se hvem der snakker, Luke og Kenzie. Skønt. "Hvad vil du sige?", siger Alex. Jeg sukker irriteret til hende, "Hvem bekymre sig om sidste gang jeg havde en kæreste?", siger jeg, mens jeg holder mit skateboard foran mig.\n"Jeg gør.", Alex skubber til mig. "Nårh, men det gør jeg ikke. Alex, jeg elsker dig og alt det der, men seriøst, hold dig ude af mit kærlighedsliv.", Alex tager hendes hænder op som forsvar, "Skal vi stadig i biografen og se film?", spørger Tanner. Jeg sukker, "Ved det ikke.", jeg læner mig op ad mit skab. "Det er derfor du kun har os, du er en lyseslukker. Spasser.", vresser Alex og går væk.\nMine øjne står vidt åbne, mens jeg kigger ned ad gangen på Alex der går udenfor, "Der er vidst nogle der har "perioden".", mumler Tanner. Jeg slår til hans arm, "Hver glad for at Alex gik, og at det er mig der slår dig.", jeg griner og skubber ham til side, og går ned mod døren. Jeg skubber til døren, med min ene skulder, for at komme ud. Jeg går forbi alle eleverne, der venter på at deres forældre kommer og henter dem eller står og snakker med nogle venner.\nJeg sætter skateboardet på jorden, inden jeg skubber til, med den ene fod. Jeg manøvrer omkring folk, for at komme hen til min vej. Jeg putter nogle totter hår om bag øret. Min mobil begynder at ringe, fra en af mine baglommer. Jeg får den op og tager den, uden at se hvem det er, som jeg altid gør. "Hallo?", jeg stopper foran parken, så jeg kan koncentrerer mig om opkaldet. "Jesse, Je-Jeg har brug for at snakke med dig.", jeg ruller med mine øjne. "Snak med din kæreste, Luke.", jeg er ikke rigtig i humør, til at blive irriteret af ham nu.\nJeg er sikker på at Alex er sur på mig, på den måde som hun stormede ud. "Hver nu sød. Bare mød mig ved vores gamle sted. Det er vigtigt!", jeg ryster på hovedet, da mit hus kommer til syne. "Hvorfor skal jeg dog det?", jeg hører ham sukke, "Vent lige. Hvordan fanden har du fået mit nummer??", jeg husker tydeligt at jeg skiftede nummer og fortalte mor og far at de aldrig nogensinde måtte fortælle Luke mit nye nummer.\nJeg kører op ad grusvejen, "Jeg stjal min mors mobil.", jeg stopper og hopper ned ad skateboardet. Jeg samler den op, med min venstre hånd og går rundt omkring huset. "Luke, jeg kommer ikke. For at være ærlig har det sted en masse minder, som jeg helst ikke vil besøge.", jeg sukker. "Jesse, jeg vil bare gerne forklarer hvad der skete den aften.", siger han stille. "To år senere? Helt seriøst? Du kunne ikke forklare det en dag, uge eller en måned efter det skete?".\nJeg hviler boardet op ad muren, mens jeg fumler efter min nøgle i tasken. Mor arbejder til klokken syv, og hun har aldrig givet mig en nøgle til hoveddøren, så jeg bliver nødt til at bruge bagdøren. "Det var, indviklet, dengang.", jeg ruller med mine øjne og sætter nøglen i.\n"Jeg ville forstå hvis du fortalte mig at det var indviklet, i stedet har du slet ikke sagt noget overhovedet. Du bagtalte mig, hvor jeg troede at jeg virkelig betød noget for dig. For at være ærlig troede jeg elleve år som bedste venner betød noget, men det gætter jeg på at det ikke gjorde. Jeg ved ikke hvad der helt præcist skete, eller hvorfor du sagde det, men ærligtalt så vidste du ikke hvordan det føltes.", jeg holder en pause.\n"Du kan sige at du er blevet såret af en ven eller i et forhold, men det er ikke det samme. At havde en som du har kendt hele dit liv, fortælle en anden tøvende, at hvis forældrene ikke var så tætte som de var, så ville du forlade personen. Når det sker, kan du ringe til mig og kun der kan du forklarer hvad der skete den aften."\nJeg ligger på og ligger mobilen tilbage i tasken. Jeg låser helt op og skubber til døren, så jeg kan komme ind. Jeg tager skateboardet med ind og lukker døren efter mig. Jeg låser igen døren og sætter mit board op ad væggen til højre. Jeg går ned ad gangen og så ind i stuen og stiller min taske på sofaen, jeg går videre ind i køkkenet. Jeg åbner kabinettet ovenfor vasken, hvor jeg tager et glas ud. Jeg tænder vandet og holder glasset indunder. Jeg slukker for vandet igen, da glasset er fyldt op. Jeg vender mig rundt og læner mig op ad bordet, mens jeg tager en tår vand.\nJeg sætter glasset foran mig. Jeg går ud af køkkenet og ind i stuen. Min mobil vibrerer fra min taske, og jeg går hen til sofaen og vender tasken rundt. Jeg åbner den og roder rundt for at finde min mobil et sted. Jeg finder den endelig og tager den op. Jeg sukker dybt og tager mit hår til siden, jeg trykker på "Hjem-knappen", inden den låser igen.\nEt enkelt ord. Jeg har aldrig hørt ham sige det eller noget.


LEDER: Er centralkøkkenet på vej tilbage? | Landsforeningen LEV\nGræsrodsbevægelse sætter politisk fokus på bedre vilkår til pårørende I går blev der afholdt en happening foran Christiansborg. Bag arrangementet stod Monica Lylloff og Mia Kristina Hansen, der har begge børn med udviklingshandicap og psykisk sygdom.\nÆndrede magtanvendelsesregler vedtaget Folketinget vedtog i går lovforslaget om ændring af servicelovens magtanvendelsesregler på voksenområdet. Vedtagelsen markerer afslutningen på et forløb med en debat om nogle af de helt grundlæggende principper i samfundets behandling af mennesker med udviklingshæmning og andre indgribende handicap\nDansk politik udelukker personer med handicap: Valgkampen er ikke tilgængelig Partiernes hjemmesider og politiske vælgermøder er utilgængelige for mange personer med handicap. Partierne bør sikre, at alle borgere kan tage del i demokratiet, mener Institut for Menneskerettigheder\nLeder: En kæmpe er fyldt 100 år Niels Erik Bank-Mikkelsen var uden tvivl den enkeltperson, som havde størst betydning for 1960’ernes og 70’ernes opgør med anstalters og institutioners uværdige behandling af mennesker med udviklingshæmning. Både det ideologiske opgør – og den helt konkrete forandring af vilkår og muligheder.\nLige hvad Aarhus havde brug for "Når jeg ikke er her mere" var titlen på et meget velbesøgt arrangement, som LEV Aarhus afholdt i februar. Arrangementet, og tidligere et tema i LEV Bladet med samme titel, viste, at der er stort behov for at sætte ord på de tanker og følelser, man som forældre har om sit barn med udviklingshæmnings fremtid.\nMette Frederiksen på beskyttet værksted: Røde øreringe og et stort hjerte til formanden Den socialdemokratiske partileder var en populær gæst på Nordfynsværkstedet. Men hun kunne ikke lokkes til at bytte sin røde valgbus med...

vejen forbi Nordfynsværkstedet, Nordfyns Kommunes beskyttede værksted for voksne udviklingshæmmede. Ikke blot fik S-formanden mulighed for\nSMTTE-model har givet bosted en ny pædagogisk platform at stå på Fagligheden er højnet, og samtalerne om borgerne er blevet renset for mavefornemmelser og erstattet af en enighed om den pædagogiske...

højt Alternativt løbehold skaber kontakt mellem unge udviklingshæmmede og lokale Botilbud: Ens arbejdsgange giver tryghed for borgerne\nIngen skal føle sig presset til abort med dårlige argumenter ABORTER Når man som forældre har været til den første scanning med sit barn, den såkaldte nakkefoldscanning, og fået en melding om, at ikke...

handicap og familierne omkring dem ud på et sidespor, sådan må vi ikke presse mennesker i en sårbar situation til at få foretaget en abort.\nHvad betyder de nye regler for magtanvendelse? De nye regler for magtanvendelse, der blev vedtaget af Folketinget i dag, skaber større klarhed om, hvornår og hvordan man må benytte magt...

egen bolig – altså terrassedøre, altandøre, havelåger og lignende. Det er altså fortsat ikke tilladt at aflåse døre mellem borgerens bolig\nDF og SF i handicapudspil: Unge skal ikke sendes på institution, fordi de fylder 18 år Karina Adsbøl, handicap- og ligestillingsordfører, Dansk Folkeparti. Foto: Steen Brogaard Unge med handicap skal kunne blive...

til liv i egen bolig eller måske eget værelse i på et bosted eller i et kollektiv. Derudover kan de ofte være så ramte af deres handicap, at\nLEDER: Er centralkøkkenet på vej tilbage?\nDette nummer af LEV Bladet har fokus på nogle af de helt konkrete konsekvenser af de omfattende besparelser, som i disse år gennemføres over for mennesker med udviklingshæmning. Listen er lang, og de har alle meget direkte betydning for udsatte borgeres mulighed for at leve en tilværelse med indhold og udviklingsmuligheder.\nAf Sytter Kristensen, LEVs landsformand\nI en række tilfælde er besparelserne ikke blot et midlertidigt tilbageslag. En række kommuner gennemfører besparelser, som har langsigtede konsekvenser. Først og fremmest for den enkelte borger, som rammes her og nu - men i høj grad også på det principielle og politiske niveau. I Landsforeningen LEV ser vi flere og flere eksempler på, at omlægninger af indsatsen for mennesker med udviklingshæmning ligner grundlæggende brud med værdier og principper i dansk handicappolitik. Et politikområde, som der ellers har været national konsensus om de seneste 30 år.\nEt rigtig grimt eksempel på denne udvikling er den madordning, som Kalundborg Kommune har besluttet at indføre for kommunens borgere med udviklingshæmning. Kort fortalt betyder kommunens nye madordning, at voksne med udviklingshæmning fremover tvinges til at modtage deres mad fra et kommunalt centralkøkken eller fra en anden leverandør. Hjælpen til selv at lave sin mad i bostedet er skåret helt væk. Kommunens motiv er, at man på den måde kan spare på personalet i botilbud og i hjemmevejlederordninger og samtidigt opkræve betaling hos borgeren for fremstillingen af maden. Lidt af et columbusæg synes man sikkert i de kommunale økonomiforvaltninger.\nDer er en række alvorlige problemer i den måde Kalundborg Kommune gennemfører denne ordning på - eksempelvis er den socialpædagogisk hjælp, som borgerne med udviklingshæmning hidtil har fået til at lave deres egen mad, fjernet helt uden nogen individuel sagsbehandling. Et åbenlyst lovbrud. Kalundborg Kommunes madordning er skridt i den helt forkerte retning på det mere principielle niveau. Nogle af de vigtigste værdier i dansk handicappolitik - og i den konvention, som Danmark for nyligt ratificerede - er inklusion og afinstitutionalisering. Voksne mennesker skal ikke henvises til et helt liv i afsondrede institutioner. Vi har alle krav på et hjem - og selv i boliger med institutionspræg, skal vi gøre, hvad vi kan, for at gøre det så hjemligt som muligt. Mon ikke langt de fleste vil være enig med mig i, at madlavning er en af de mest naturlige og meningsfulde dele af livet i et hjem.\nMed geniførelsen af tvungne centralkøkkenordninger er kommunen altså godt i gang med at slagte vigtige principper og værdier bag det langsigtede handicappolitiske projekt. Centralkøkkenet indføres ud fra kortsigtede økonomiske hensyn og afspejler en rystende handicappolitisk ligegyldighed.\nKalundborg Kommune er desværre ikke alene i denne her sag. Tendenserne i retning af tilbagevenden til institutionerne er mange - lige fra integration af dagtilbud og botilbud til sammenlægning af botilbud i blind tiltro til stordriftsfordele.\nDen udvikling må vendes. Danmark skal ikke foretage fundamentale retningsskift i 30 års værdier og principper i handicappolitikken, blot fordi det i disse år er økonomidirektører, som sætter dagsordenen i kommunerne.\nLeder fra LEV Bladet 7, 2011\nLæs mere LEV 7 november 2011


Kampen om den røde koEn glad bondemand kæmper en hård kamp i en bondsk filmoptagelse for at få den skønne kvinde og godset.GENNEMTÆRETJarl Friis-Mikkelsen og Ole Stephensens øbberbøv-forsøg på at fabrikere en parodi på gamle danske lystspil er desværre forfejlet og ender i total skræk og rædsel. En glad bondemand\nJarl spiller den glade bondemand, Svend Åge, der vinder den smukkeste piges hjerte og dermed får adgang til områdets store gods - skal det vise sig. Men godset er truet af tvangsauktion; Axel Strøbyes sagførerkonge sidder klar med stopur og bulldozere. Heldigvis kan en lokal malkeko hjælpe, den har nemlig sans for at spille på heste! Rendyrket tåbeligt\nIdeen er fin - bare ærgerligt at den ikke bliver udnyttet. De mange pludselige "bag kameraet"-indslag er rendyrket tåbelige. Temmelig gennemtæret\nPoul Bundgaard er værd at vente på (især hans forkærlighed for store bryster afstedkommer en smule morskab). Claus Ryskjær har fine ti sekunder som beruset krogæst - ellers er skuespillet temmelig gennemtæret. Ole Stephensens "nye Peter Malberg" er da et skægt påhit, men er ikke rigtigt gennemført.Anmeldt i 2003 af Tobias Lynge Herler© philm.dk 1992-2016Udskriftsvenlig udgave\nFakta om filmen1987, Danmark, Vanvittig Komedie, 85 minDansk titel: Kampen om den røde koInstr: Jarl Friis-Mikkelsen, Ole Stephensen Prod: Regner Grasten, Sven Methling Manus: Jarl Friis-Mikkelsen, Ole Stephensen Foto: Peter Klitgaard, Claus Loof Klip: Mette Schramm, Maj Soya Mus: Jan Glæsel Medvirkende: Jarl Friis-Mikkelsen (Svend Åge)Ole Stephensen (Niels Peder Pedersen)Hanne Borchsenius (Frk. Pedersen)Poul Bundgaard (Godsejeren)Lisbet Dahl (Krogæst)Morten Eisner (Morten)Thomas Eje (Toiletpasser)Jacob Haugaard (Esben)Anne Cathrine Herdorff (Irma)Margrethe Koytu (Kropigen)Preben Kristensen (P. Madsen)Ellen Winther Lembourn (Gerda)Preben Lerdorff Rye (Filmoperatøren)Claus Nissen (Mand i biograf)Jens Okking (Filminstruktøren)Ulf Pilgaard (Fotograferende far)Claus Ryskjær (Krogæst)Axel Strøbye (Landsretssagføren)Et angiver en særlig god præstation.Et angiver en særlig ringe præstation.


Ferie-finish: 7 gratis oplevelser for børn i sommerheden\nForside Guides Ferie-finish: 7 gratis oplevelser for børn i sommerheden\nDyrehaven. Foto: Mai Lykke / Kids Aarhus\nSommerferien er ved at gå på hæld, og det er nu, I skal have de sidste krampetrækninger af hygge og nærvær trukket ud i ferien, inden hverdagen rammer igen.\nLæs med her, hvor vi guider dig til 7 gratis ting, du kan kaste dig over med ungerne i den kommende tid.\nVM i sejlads: I forbindelse med VM i sejlads er der i dagene fra den 30. juli til 12. august dagligt massevis af gratis aktiviteter for hele familien på Aarhus Ø, ud over at opleve sejladserne altså. I kan blandt andet kaste jer over børnekoncerter, kanosejlads, besøg på et ægte piratskib, få sømandstatoveringer og besøge Naturhistorisk Museums hjørne på havnen, hvor det blandt mange forskellige oplevelser er mulighed for at udforske magnetisk sand fra stranden, nærstudere tang og komme på ekspedition i hvalernes verden.\nFoto: Aarhus 2018\nKampen om naturen: Tag på mission i Uniparken og vær med i “Kampen om naturen” (find spillet via app’en Useeum – begge er gratis). Det er Naturhistorisk Museum, der står bag det gratis spil, der henvender sig til de større børn\nHjortehygge i Dyrehaven: Besøge vildsvin og hjorte i Dyrehaven i Marselisborg Skoven og eventuelt fodre dem med gulerødder og æbler. Åbent døgnet rundt, året rundt. P.s. Den lille kaffecampingvogn, der holder til på parkeringspladsen sælger små poser med gulerødder, hvis I ikke har med hjemmefra.\nLÆS OGSÅ: Cirkus Summarum uden billet: Sjov og leg på cirkuspladsen\nHop i havnen: Svømme og springe i Havnebadet. Åbent dagligt ved Bassin 7 mellem klokken 10-19, hvor livredderen er på plads. I Havnebadet er der både baby- og juniorbassin, samt et stort bassin og udspringsbassin. Husk håndklæde og solcreme!\nEndless Connection. Foto: Mai Lykke / Kids Aarhus\nVandpjaskeri på Havnepladsen: Hop ind og ud af de to meter høje mure af vand, der springer fra byens smukke springvand Endless Connection på Havnepladsen. Springvandet blev åbnet sidste år, og er tegnet af den danske kunstner Jeppe Hein. Husk badetøj, håndklæde og solcreme. P.s. Om aftenen slukker vandstrålerne, og når mørket falder på, er det muligt at spotte fem stjernetegn samt Nordstjernen i et lysshow af LED-lys på nattehimlen.\nSkate ved Godsbanen: Gå på opdagelse i det fede og inspirerende område ved Godsbanen og Institut for X. Stå på skateboard på ramperne ved Godsbanen og lad ungerne lege på den lille legeplads ved Plantecafeen – eller kast jer over en af byens mange legepladser, for eksempel Dokk1, Børnenes Jord eller Mindeparken\nPå opdagelse blandt sjældne planter og buske: Oplev de mange smukke og sjældne træer, buske og blomster i Botanisk Have, hvor der er rig mulighed for at tage på picnic. Besøg også Væksthusene, hvor tropevarmen får luftfugtigheden helt op på maks, og nyd frokosten i den skønne cafe med billig øko-mad. Både Botanisk Have og Væksthusene har altid gratis adgang.\n5 gratis oplevelser i efterårsferien


Andet tilbehør yderdøre | Swedoor\nAndet tilbehør yderdøre\nVi tilbyder et bredt sortiment af tilbehør, som giver dig mulighed for netop de tilvalg, der gør din nye yderdør til det perfekte match til dit hjem – både hvad angår funktionalitet og design.\nSparkeplade til yderdør\nMed begge hænder optaget kan det være svært at få døren åbnet på traditionel vis, så det bliver ofte til et lille spark på døren. Praktisk og nemt, men det gør desværre ikke noget godt for din dør. Løsningen er en sparkeplade, som enkelte af vores døre leveres med som standard.\nHar du valgt en yderdør, hvor en sparkeplade ikke er del af designet, har du mulighed for at tilvælge en sparkeplade til eftermontering på din dør. Sparkepladen er i rustfri stål og har en højde på 150 mm.\nHvis du har ønske om en brevsprække til din yderdør, er dette også en del af vores sortiment. Brevindkastet fås som tilvalg på alle døre, hvor designet tillader det.\nMed en elektronisk dørspion ved du altid, hvem du åbner for. Dørspionen fås som ekstraudstyr på enkeltdøre, hvor designet tillader det.\nDer er ingen grund til at føle sig det mindste utryg ved at åbne din dør. Med en dørspion ved du altid, hvem du åbner for. Dørspionen fås som tilvalg på alle enkeltdøre, hvor designet tillader det.\nMed et komplet monteringssæt er du hjulpet godt på vej med monteringen af din dør. Monteringssættet indeholder alle de løsdele, som du skal bruge: Kiler, afstandstykker, rawplugs, skruer, dækpropper og bit, der passer til skruerne.\ndørspion sparkeplade tilbehør\nSom standard leverer vi din hoveddør uden dørhåndtag, men selvfølgelig kan du vælge håndtag som...\nFor både udvendige og indvendige døre er der forskellige typer glas at vælge imellem.\nVores yderdøre i ADVANCE-LINE er udstyret med en lås med kraftig hagepal, som griber fat i karmen...


Der er brug for et løft i den kollektive trafik, når der i fremtiden er op mod 60.000 mennesker, der dagligt skal til og fra området med udvidet universitet, nyt regionshospital og ny videnbydel. Det er den primære grund til, at byrådet har bestemt, at Odense skal have en letbane.\nAt Odense er under forandring, har de fleste nok efterhånden opdaget. Men faktisk sker nogle af de største og mest ambitiøse forandringer lidt uden for de flestes synsvidde. Nemlig på markerne, der omgiver Syddansk Universitet i det sydøstlige Odense.\nAntallet af studerende på Syddansk Universitet er stigende, og universitet udvider med nye byggerier. Næste store skud på stammen bliver et nyt sundhedsvidenskabeligt fakultet, Sund Center, som bliver bygget over de kommende år.\nDet skal i fremtiden binde SDU sammen med det kommende regionshospital, Nyt OUH. Med et bruttoareal på cirka 250.000 kvadratmeter er Nyt OUH det største byggeri i Odenses historie.\nDet bliver også det største nye sygehus, som er bygget fra grunden på bar mark i Danmark. Og når det nye regionshospital efter planen står færdigt i 2022, skal det betjene patienter fra hele Region Syddanmark samt en del af Sjælland.\nNår det nye Sund Center og Nyt OUH er opført, vil man kunne gå 1,3 kilometer under tag i sammenhængene bygninger fra SDU’s hovedindgang i nord til Nyt OUH’s hovedindgang i syd. Eller man kan tage turen med letbanen, som kører tværs gennem det hele.\nI den modsatte ende af universitetsområdet, som samlet går under navnet ”Campus Odense”, bliver Cortex Park løbende udbygget – som en bydel for viden- og servicevirksomheder i tæt samarbejde med den store nabo, SDU. Cortex Park skal være en del af Odenses klynge inden for teknologi, forskning og innovation.\nLetbanen skal køre gennem Campus Odense, hvor der vil være i alt fem stationer. De får navnene Cortex Park, Campus Odense (på billedet øverst i artiklen), SDU, SDU Syd / Hospital Nord og Hospital Syd (Nyt OUH’s hovedindgang).\nDet hele er med til at gøre Campus Odense til Danmarks mest ambitiøse udviklingsområde for forskning, uddannelse og erhverv. Området vil komme til at tilbyde nem adgang til viden, testmiljøer og laboratorier, hvor erhvervsliv, hospital og uddannelsesinstitutioner arbejder sammen. Det skal skabe vilkår for vækst og jobskabelse inden for fremtidens erhverv.\nAlle de store planer betyder, at der om få år vil være op til 60.000 mennesker, der på hverdage færdes i Campus Odense: Studerende, undervisere, ansatte, patienter, pårørende og andre med ærinde i området.\nDet er én af de vigtigste grunde til, at byrådet enstemmigt har besluttet sig for, at letbanen er nødvendig for Odense. Der er behov for en kraftig opgradering af kapaciteten i den kollektive trafik, hvis ikke byen skal ende med at sande til i biler og busser.\nPå letbanens hovedstrækning mellem banegården og campus-området forventes over 7000 passagerer i hver retning på en hverdag. Odense Letbane forventes i alt at have cirka 34.000 påstigninger på hverdage i 2024 – svarende til omkring 10-11 millioner passagerer årligt.\nCAMPUS ODENSE I TAL\nSyddansk Universitet har i dag 21.500 studerende og 3500 ansatte. Antallet af studerende ventes at stige.\nNyt OUH vil have 7500 arbejdspladser, når det står færdigt i 2022. Dertil kommer patienter og pårørende.\nCortex Park vil, fuldt udbygget, kunne rumme mere end 4000 arbejdspladser. Desuden vil der være cirka 800 boliger.


BORG Automotive - Vision, Mission og Værdier\nVores vision er at give den bedste kundeoplevelse og være en foretrukken partner\nVores mission er at give køretøjer nyt liv ved at levere bæredygtige løsninger til bilindustrien\nHos BORG Automotive tror vi på værdibaseret ledelse. Vi har en flad organisation, hvor vores værdier har indflydelse på vores handlinger, og hvor vi hellere tager beslutninger proaktivt end reaktivt. Vores værdier definerer måden, vi gør forretning på, og alle vores handlinger for at nå virksomhedens strategiske mål er alle baseret på vores værdier.\nVi bygger virksomheden på et grundlag, der er baseret på fem værdier, og vi tror på, at fremtidig succes bygger på kompetente, ansvarlige, gensidigt afhængige og åbne mennesker, der stræber efter konstant udvikling.\nKompetence er en betingelse for at kunne realisere forretningsmål og opnå teamsucces. Dyb indsigt, innovation, fantasi, personlig udvikling og forståelse for ”den menneskelige faktor” er værktøjer til opnåelse af forretningsmål og teamsucces.\nVi ansætter engagerede, pålidelige og troværdige mennesker med personlig og professionel integritet – folk som er stolte af og parate til at begrunde egne handlinger. Vi stræber efter at imødekomme kundernes forventninger ved at bruge vores ressourcer med omtanke.\nForståelse af gensidig afhængighed skaber ubegrænset organisationsmæssig styrke. Teamwork er den dynamiske og agile organisationsramme, som giver grundlag for en selvstyret indsats, hvor forskellige kompetencer og evner anvendes til gavn for fælles succes.\nAdgang til relevant information er altafgørende for fælles succes. Information skal være lettilgængelig, enkel og let at forstå. Uklar eller flertydig information fører til forkerte beslutninger, spild og forvirring.\nTanken om at forbedre organisationens kompetencer ved systematisk og konstant udvikling er vores fundament for at vinde. Denne proces og tilgang involverer alle, uanset status og funktion.


Christine med E: april 2015\nKategori: børn, natur\nAltså udover at få en bil, samt i al mulig hast få kreeret og afsendt dåbsinvitationer, så fik vi jo også et skud sne i januar. Hvis hukommelsen ikke svigter mig, så faldt det allerede den 25. december. Det er rigtigt, dagen EFTER den vigtigste hvid-jul dag overhovedet. Ironisk eller hva'?!\nBillederne er alle fra den bedste snekamp jeg kan huske at have haft - og jeg har altså haft nogle rigtigt gode kampe med min lillebror også. Det var bare så skønt at drengene var store nok til at lege med begge to. Og vores familie var jo blevet komplet efter lillesøster, som så faktisk endda sov imens vi så kunne lege i sneen allesammen. Bedre forhold kan man næsten ikke forlange for en snekamp. Og selv om jeg er en kæmpe sne-kritiker, så er sne jo først og fremmest ufatteligt smukt. Ikke mindst set fra ude på landet, hvor mine børns bedsteforældre har en fuldstændig ubetalelig udsigt udover - for lige at recitere en børnesang - sø og land. Jeg tror jeg vil lade de sidste billeder '"tale" for resten af indlægget. Beklager sneboldkampsfjæset!\nIndsendt af Christine kl. 00.48 Ingen kommentarer:\nKategori: baby, tanker\nSå blev der stille på bloggen!\nFor det første var der jo jul. Den var dejlig og det var så magisk at have en lille baby til jul, det var bare på en eller anden måde noget særligt ved julen. Drengene var jo henholdsvis 6 og 9 måneder til deres første jul, så det var lidt noget andet med en lille en på kun ca. 3-4 kg. Alle tre gange var det dog magisk. Men denne gang var så også vores første jul som "stor" familie. Tre børn, det er mange børn - mere end én til hver hånd! Julen var vellykket og det samme var nytårsaften. I år havde vi valgt ikke at reflektere så meget over det forgangne år - i hvert fald ikke tiden før baby L kom til i oktober. Ikke fordi man skal feje ting unde gulvtæppet, men fordi det er vores erfaring at dét at smide alle følelser og begivenheder op i luften og lade det hele kulminere på én aften, det er ganske enkelt for voldsomt. I hvert fald når man jo holder en "stille" aften (i modsætning til fest) og når man oplever svære ting, såsom dødsfald.\nDen næste store ting, man kan vel sige årets første store begivenhed, var baby L's barnedåb. Vi klarede os igennem og jeg synes hun fik en dejlig fest. Det er svært med nummer tre, for man føler en blanding af at være rutineret (vi har jo holdt to gange barnedåb før) og samtidig føle at det måske er sidste gang det sker for os, ja så skal man jo lige have alle ambitioner ud i livet. Det blev på ingen måde perfekt, men det blev vel alligevel præcis som det skulle i al sin uperfekthed. Vi lavede det hele selv fra bunden; invitationer, madlavning, strikket dåbskjole, udsmykning, borddækning (da de først var hentet, samlet og sat op), fotografi og.. ja der var da plads til forbedring indenfor flere kategorier! L's dejlige mormor stod for maden, så den kunne der ikke sættes en finger på. Den var skøn og der var rigeligt til alle. Desværre er der ikke rigtigt billeder af maden, da "fotograferne" (min mand og stedfar) altså havde lidt for travlt med at socialisere med gæsterne.\nDet hele var helt enormt tidskrævende og jeg tror vi regner med at købe os til det meste næste gang der skal holdes fest! Her er nogle billeder af invitationer (er du klar over hvor lang tid det tager at adressere og frankere så mange brev? hurra for snailmail!!). Jeg vil dedikere et indlæg til dåbskjolen, for baby L sover ikke så godt for tiden, så tilbageblik må tages i etaper. Her et billede af mig med guldklumpen fra januar.\nPsst! Vi har også fået en (gammel og mølædt) bil (i januar)!\nIndsendt af Christine kl. 02.16 Ingen kommentarer:\nBLOG / OM MIG / KONTAKT\nMor til to drenge på 6 og 3 år og gravid med en lille pige i maven. Jurist, økoforkæmper med mere...\nFølg mig på mail!\nbaby bolig bryllup børn DIY dyr gravid mad modenyt natur shopping tanker vintage økologi


4 uundværlige stykker tilbehør til dit nye kamera | Digitalfoto.dk\nMed det rigtige udstyr bliver det ikke bare sjovere og nemmere at fotografere – du får også bedre billeder. Her kan du se, hvad du skal starte med, når du har købt et system- eller spejlreflekskamera..\n15. maj 2020 af Kristoffer Engbo\n#Hukommelseskort #SD-kort #Filter #Stativer #Nyheder\nMed et nyt kamera med udskifteligt objektiv kan du få langt flottere billeder end med en mobiltelefon eller et lille kompaktkamera.\nOg med et system- eller spejlreflekskamera kan du udbygge med masser af objektiver og tilbehør. Men hvad skal du starte med? Her er de fire stykker tilbehør, vi ville vælge som det første.\n>Læs også: Skal jeg vælge systemkamera eller spejlreflekskamera?\n1. Et hurtigt hukommelseskort\nI stedet for at vælge et billigt kort med masser af gigabytes, ville vi tage et kort med lidt mindre kapacitet, men med højere hastighed til nogenlunde samme pris.\nDen højere hastighed betyder nemlig, at du kan tage flere billeder i højeste hastighed, og at kameraet er hurtigere klar til at tage nye fotos, når du har taget en masse i træk.\nHusk bare at sørge for, at kortet passer til dit kamera.\n> Læs også: 10 gode tips til at undgå problemer med hukommelseskortet\nHastigheden angives typisk i megabytes i sekundet. Kortet her er på 95 megabytes i sekundet, hvilket er i den hurtige ende for almindelige SD-kort.\n2. Et trebenet stativ\nDu øger chancerne for at få skarpere billeder betragteligt med et stativ under kameraet, men det giver også mulighed for at lave effekter, du ikke kan få, når du skyder håndholdt.\nDu kan nemlig skrue lukkertiden op på adskillige sekunder og stadig få skarpe billeder. Dermed kan du få billeder, hvor billygter trækker lange striber, eller vand i en å får en blød overflade.\nMen kameraet på stativ sikrer du, at baggrunden bliver skarp, selv om du bruger en lukkertid på flere sekunder.\nMed tre typer filtre på objektivet får du meget bedre billeder. Pol-filteret fjerner reflekser i fx vandoverflader, så kameraet bedre kan se ned i vandet. Det kan også gøre en himmel mere blå.\nND-filteret blokerer en del af lyset, så du kan bruge endnu længere lukkertider, uden at billederne bliver overbelyst, når du har kameraet på stativ. Den sidste type er forløbsfiltre, der giver dig flere detaljer. Husk, at filtrene skal passe til objektivets størrelse.\n> Du kan læse mere om filtre og se videoer om de tre filtertyper i Filter-skolen i Fordelszonen, som er vores digitale univers til abonnenter.\nMed en håndledsrem kan du gå med kameraet i hånden uden at risikere at tabe det. Dermed kan du hurtigt få kameraet op til øjet, når det rigtige motiv opstår.\nHåndledsremmen Peak Design Cuff kan strammes om armen og er nem at tage af og på kameraet.\nFind dit næste kamera i bladet\nEr du på jagt efter et godt begynderkamera med udskiftelig optik, så er der hjælp at hente i Digital FOTO nr. 8/2020, hvor vi tester kameraer til lavpris.\nHer dyster seks system- og spejlreflekskameraer mod hinanden, og der er store forskelle på blandt andet skærme og betjeningsmuligheder, men også på billedkvalitet.\nKameraerne i testen er:\nHer de bedste fotorygsække til ferieturen\nVi har testet ni rygsække, der både rummer en lettere fotooppakning og andet, du har brug for på fototuren.\nNye gimbals fra DJI er fyldt med smarte funktioner til videoentusiasten\nDer findes et utal af forskellige kameratasker. Se her, hvordan du finder den taske, der passer bedst til dine behov.\nHer er de bedste og billigste gadgets til de små fototure


Scada – Tjæreborg Industri\nEt fleksibelt SCADA\nEn individuel løsning bygget på vores SCADA standard\nEt anlæg, der er blevet til i tæt samarbejde med kunden\nEt anlæg baseret på mange års erfaringer med fjernvarmesektoren\nTilgå dit værk hvor som helst\nog hvornår som helst\nFra din hjemme PC\nFra din Android telefon / tablet.\nFra din Ipad / Iphone\nEn virtuel arkitektur\nmed større fleksibilitet\nhurtigere oppe efter et nedbrud\n= en bedre oplevelse\nTjæreborg Industri har siden 1988 udviklet og designet SCADA-anlæg til mange formål, og referencelisten omfatter omkring 200 anlæg, hvor kunderne typisk er fjernvarmeværker, kraftvarmeværker, vandværker og industri.\nKendetegnet for SCADA-anlæg fra Tjæreborg Industri er:\nOpgaverne løses i tæt samarbejde med den enkelte kunde\nDer anvendes velafprøvet teknologi\nOpgaverne udføres af erfarne fagfolk med indgående kendskab til fjernvarmesektoren\nMen en SCADA løsning fra Tjæreborg Industri kan du tilgå dit anlæg hvor som helst, og hvornår som helst. Via fjernklienter, kan du tilgå og administrere dit SCADA system enten hjemmefra, via din mobiltelefon (Iphone/Android) eller via en tablet (Ipad/Android).\nDu er derfor altid tæt på dit anlæg, og kan løse mangle problemer her og nu.\nLøsningen er desuden tilgængelig for vores erfarne vagtordning, som via fjernkontrol hurtigt at løse mange problemer, uden at skulle ud til værket.\nTjæreborg Industri introducerer ny virtuel arkitektur.\nTjæreborg Industri er skiftet til en virtuel arkitektur, hvor vi udnytter de store fordele ved at køre PC delen af SCADA systemet i en virtuel maskine.\nMed denne arkitektur opnår vi følgende fordele:\nSeperation af funktioner: SCADA systemet kan køres uafhængigt af andre produkter, hvilket øger stabiliteten og sikkerheden i systemet.\nMed et virtuelt system kan man benytte samme hardware til flere opgaver, uden at forskellige software skaber problemer for hinanden, man undgår derfor at skulle have flere maskiner stående.\nTjæreborg Industri arbejder som udgangspunkt med 2 arkitektur løsning, som tilbyder vores kunder en række mulighed for stabilitet og fleksibilitet.\nKontakt os for en snak om fordelene ved at lægge om til en virtuel arkitektur.\nTjæreborg Industri introducerer nu “TI Backup”.\nMen en TI Backup løsning foretages der løbende backup af dit SCADA system, så ændringer altid er sikret med et nedbrud.\nDenne løsning mindsker nedetiden ved hardware nedbrud eller ved tab af serveren.


Vores løfte om beskyttelse af dine personoplysninger:\nVi vil give dig mulighed for, til enhver tid, at få slettet dine oplysninger i vores system, hvis de ikke længere er relevante for vores samhandel.\nVi lægger stor vægt på at beskytte og respektere dit privatliv. Denne politik (sammen med vores brugsbetingelser og eventuelle andre dokumenter, der henvises til) danner grundlag for vores behandling af alle personoplysninger, vi indsamler fra dig, eller som du afgiver til os.\nHvis du er kunde eller leverandør, har vi allerede begrænsede oplysninger om dig eller dit personale, som f.eks.navne og efternavne, kontaktoplysninger, adresser, betalingsoplysninger osv. Vedligeholdelse og behandling af de pågældende personoplysninger er påkrævet for fremtidig handel mellem Standesign A/S og dig.\nHvis du er eksisterende kunde, kan vi kontakte dig pr. e-mail, telefon, trykte medier eller på anden måde for atgive dig oplysninger om varer og ydelser, der minder om dem, vi tidligere har solgt til dig.\nVi kan indsamle, behandle, opbevare og lagre nogle af (eller alle) følgende personligt identificerbare oplysninger\nHandler med os, herunder anmodning om tilbud, priser osv. I de pågældende tilfælde er indsamlingen af personlige oplysninger muligvis også nødvendig for færdiggørelse af handelsaftalen\nEr leverandør til os\nØnsker du at få rettet dine oplysninger, eller vil du have dem slettet, skal du henvende dig til Standesign A/S. Vi vil herefter indgå i dialog med dig omkring dit ønske, så vi sikrer, at du bliver hjulpet bedst muligt, og at vi fortsat kan leve op til den danske lovgivning. Herefter vil vi slette dine data hurtigst muligt, når betingelserne er på plads.


Vinder pris efter pris, men egentlig vil Esben bare gerne gemme sig bag et mundbind: 'Du skal vide, jeg er ret kedelig' | Kultur | DR\nVinder pris efter pris, men egentlig vil Esben bare gerne gemme sig bag et mundbind: 'Du skal vide, jeg er ret kedelig'\nEsben Smed, som fik sit gennembrud i serien ’Bedrag’, fik i går en Reumert for sin rolle som Hamlet.\n7. jun kl. 18:17\nTo fyres øjne fanger Esben Smed, da de tuller forbi ham på en halvtom gade i Odense søndag eftermiddag.\nEsben Smed, der fik sit gennembrud i DR1-serien 'Bedrag', blev opdaget, mens han render rundt i Odense iført slips og hvid skjorte, inden han skal deltage til Reumert-prisfesten, hvor det bedste inden for dansk teater skal hyldes.\nMen det med at blive genkendt, er ellers ikke noget, han bryder sig om.\n- Det kan jeg jo ikke lide, siger han jovialt.\n- Folk er jo skidesøde, når de kommer hen og siger hej, og det er virkelig dejligt, når de giver deres mening til kende. Men altså hele det her mundbindsshow er jeg egentlig bare ret vild med, fordi så kan man være anonym.\nI det hele taget gider han ikke det med at være i centrum. Instagram har han ikke.\nHan har ikke holdt en stor fødselsdag, da han fyldte 25 og 30. Heller ikke en kæmpe fest, da han blev færdiguddannet som skuespiller. Og da 'Bedrag' kørte, gik han som aldrig før med kasket og solbriller, selvom han synes, det er totalt sølle at rende rundt med solbriller, når solen ikke skinner.\nEgentlig passer det ham bedst at stå ude i det ene hjørne med en øl i hånden.\nVi fulgte det 36-årige skuespiltalent i timerne før, han modtog en Reumert-pris for årets mandlige hovedrolle som 'Hamlet'. Du kan se billederne og lære Esben Smed lidt bedre at kende nedenfor.\n- Du skal altså bare vide, at jeg er ret kedelig, siger Esben Smed, da jeg ringer til ham, for at få lov til at følge ham under Reumert-showet. Han fortæller om et interview, han engang lavede, hvor historien endte med at blive en tynd kop te. Her endte han på en flad christianiacykel, efter de havde lavet et længere interview, der handlede om alt andet end cykler. Men da artiklen kom ud, kørte interviewet på vinklen om, at Esben var så glad for at cykle, at man burde kalde ham Esben Cykelsmed. I Esben Smeds øjne, fordi en stakkels journalist har stået tilbage med et langt interview uden noget spændende at skrive om. - Når jeg mærker, at jeg bliver fanget i noget sensationelt eller en bestemt udtalelse, som journalisten borer i, så lukker jeg bare i. I virkeligheden synes jeg bare ikke, det er særlig interessant, hvis jeg bliver bedt om at kloge mig på noget eller tale om, hvad jeg får til morgenmad, siger han. (Foto: Frederik Højfeldt Nielsen © DR)\nEsben Smed fik rollen som 'Hamlet', men det var faktisk imod hans egen vilje. Da han læste rollen, sagde han først nej, fordi han ikke turde at kaste sig over en så stor opgave, som alle ville have en mening om. - Jeg havde lavet en lang liste til instruktøren Morten Kirkskov med navne, som jeg synes, han skulle vælge i stedet. Men han syntes stadig, at jeg skulle have rollen. Så det var efter pres fra ham og Nicolas Bro, at jeg valgte at sige ja til rollen. Og det er jeg jo superglad for, at jeg gjorde nu. (Foto: Frederik Højfeldt Nielsen © DR)\nEsben Smed blev uddannet skuespiller i 2013, men frøene til skuespildrømmen blev faktisk lagt i klassekammeraten Lones fars svinestald. Her var han i praktik i 7. klasse, selvom han egentlig hellere ville i praktik på konservatoriet. Så da han skulle i praktik i 9. klasse, gik han benhårdt efter at prøve noget andet end at passe grise. Derfor havnede han som scenograf på Svalegangen i Aarhus. - Da jeg var færdig om eftermiddagen, gik jeg ned i salen for at se prøveforestillingerne, og det opdagede teaterchefen. Så han spurgte mig, om jeg ikke ville til casting på en rolle, og den rolle fik jeg. (Foto: Frederik Højfeldt Nielsen © DR)\nKriminel i 'Bedrag', gidsel i 'Ser du månen, Daniel' og Hamlet i Det Kongelige Teaters forestilling. Esben Smed mener selv, han har været privilegeret, fordi han har fået lov til at have så mange forskellige roller. Men det er også noget, han bevidst er gået efter. Han fortæller, at han enkelte gange har sagt nej til roller, der minder om det, han allerede har lavet, selvom han også frygter, at han så ikke vil blive ringet op næste gang. (Foto: Frederik Højfeldt Nielsen © DR)\nDet med at blive genkendt af andre skyldes også, at Esben Smed helst ikke vil virke højrøvet. For når folk kigger en ekstra gang, tager han sig selv i at tænke, om det er nogen, han burde kende. - Hvis folk smiler til mig, så kan jeg tænke: ”Er du en, jeg burde kende, og som jeg har glemt, jeg engang har mødt?” Og så tænker jeg, at de sikkert er megatrætte af, at jeg ikke kan huske, hvor jeg har mødt dem. Så får jeg skyldfølelse. (Foto: Frederik Højfeldt Nielsen © DR)\nUdover at få en af landets vigtigste teaterpriser for sin rolle som Hamlet har Esben Smed også fået anmelderros for forestillingen på Det Kongelige Teater. Men et af hans største forbilleder er Nicolas Bro. - Han har så sindssygt meget nærvær, som jeg misunder virkelig meget. Han er til stede på sådan en exceptionel måde. Det er svært at sætte ord på, hvad han præcis gør, og hvis jeg kunne beskrive det, ville jeg jo bare gøre det samme som ham. Det er bare den måde, man kan mærke hans skuespil på, siger Esben Smed. (Foto: Frederik Højfeldt Nielsen © DR)\nEsben Smed har hverken MobilePay eller en Instagram-konto, selvom han har en iPhone. Han ville bruge for meget tid på Instagram, og derfor foretrækker han at lade være. - Jeg håber bare lidt, at mine roller så kan gøre arbejdet for mig. For jeg er virkelig en hat til sociale medier. (Foto: Frederik Højfeldt Nielsen © DR)\nEsben Smed bor i Aarhus sammen med sin hustru, Line Bjørn Daugbjerg Christensen, der er direktør for biografen Øst for Paradis. Da han fortalte en underviser, at han flyttede tilbage til Aarhus efter skuespilleruddannelsen i København, sagde hun: "Jamen, jeg troede, du ville være skuespiller?" Esben Smed har haft de fleste roller i København, og selvom det kun bliver familiedag om søndagen, når prøverne er i gang, så foretrækker han at blive i Aarhus. (Foto: Frederik Højfeldt Nielsen © DR)\nEsben Smed blev udvalgt som Shooting Star under filmfestivalen i Berlin i 2017. Men han vil kun til udlandet, hvis rollerne passer ham. Især fordi han foretrækker at prioritere sin familie, mens deres to børn er små. - Jeg fik en agent i Los Angeles, men indtil videre er der ikke sket noget. Enten fordi jeg ikke gik videre i casting, eller fordi jeg sagde nej tak. Måske skulle jeg havde sagt ja. For hvem ved, hvad det kunne have ført med sig. (Foto: Frederik Højfeldt Nielsen © DR)\nEsben Smed er ikke altid helt organiseret, indrømmer han selv. Egentlig skulle han sammen med sin hustru have været til en tapas sammen med resten af skuespillerne, som skulle med til Reumert-festen. Men han fik meldt sig for sent til, så festmåltidet endte med at være lidt sprødt fra fritøsen i en af Odenses pizzabikse. (Foto: Frederik Højfeldt Nielsen © DR)